EELNÕU

NARVA LINNAVALITSUS

KORRALDUS

Narva                                                                                          ___.jaanuaril 2007 a. nr _______

Sihtasutuse Vaivara Kalmistud (asutamisel) asutaja õiguste 

teostaja määramineja sihtasutuse nõukogu liikmete nimetamine
1. Asjaolud ja menetluse käik

16.09.2004. a võeti vastu Narva Linnavolikogu otsus nr 121/39, Narva linna osalemise kohta Sihtasutuse Vaivara Kalmistud asutamisel. 07.12.2006 sai Narva Linnavalitsus Vaivara Vallavalitsuselt 05.12.2006 kirja nr 9-6/1379, milles paluti määrata Sihtasutuse Vaivara Kalmistud asutaja õiguste teostaja Narva linna nimel ja määrata sihtasutuse nõukogusse linna esindavad liikmed. Vaivara Vallavalitsuse kirjale olid lisatud asutatava Sihtasutuse Vaivara Kalmistud asutamisotsuse ja põhikirja projektid.

2. Õiguslikud alused

Kohaliku omavalitsuse korralduse seaduse (edaspidi KOKS) §35 lõike 1 kohaselt, vald või linn võib teenuste osutamiseks asutada valla või  linna ametiasutuse hallatavaid asutusi, mis ei ole juriidilised  isikud, olla osanikuks või aktsionäriks valla või linna arengu seisukohast olulises äriühingus, samuti asutada sihtasutusi ja  olla mittetulundusühingu liikmeks. KOKS §35 lõike 4 kohaselt, kui sihtasutusel on mitu asutajat või kui äriühingus osaleb lisaks linnale või vallale ka teisi osanikke või aktsionäre, samuti kui vald või linn osaleb liikmena mittetulundusühingus, otsustab osalemise ja selle lõpetamise valla- või linnavolikogu. Muus osas teostab osaniku-, aktsionäri-, asutaja- või liikmeõigusi valla- või linnavalitsuse poolt nimetatud isik. 

3. Otsus

3.1. Määrata Sihtasutuses Vaivara Kalmistud (asutamisel) Narva linna nimel asutaja õiguste teostajaks Narva linnapea Tarmo Tammiste.

3.2. Kiita heaks käesolevale korraldusele juurdelisatud asutatava Sihtasutuse Vaivara Kalmistud asutamisotsuse ja põhikirja projektid.

3.3. Nimetada Narva linna esindajateks Sihtasutuse Vaivara Kalmistud (asutamisel) nõukogusse Arkadi Nikolajev, isikukood 37412232211, elukoht Narva linn, ja Aleksandr Šelepanov, isikukood 35003093746, elukoht Narva linn.

3.4. Käesolev korraldus teha teatavaks Vaivara Vallavalitsusele.

4. Korralduse vaidlustamine

Korraldus on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

5. Korralduse jõustumine

Käesolev korraldus jõustub vastuvõtmise hetkel.

Tarmo Tammiste
Ants Liimets

Narva linnapea
Narva linnasekretär

